És un pis preciós però petit. Ideal per a una persona i una mica just per a dues, especialment el llit. L'espai està molt ben aprofitat, tot i que la cuina és molt petita. Precisament a la cuina hi hem trobat a faltar alguns estris que haurien fet la feina de cuinar més fàcil. En vam demanar algun que ens van proporcionar més tard i una torradora de pa que mai no va arribar.
El pis podia haver estat una mica més net. Quan vam arribar faltaven 3 bombetes i van trigar més de dues setmanes a reposar-les. No hi ha instruccions per fer servir el forn ni la TV. És de suposar que alguna d'aquestes coses quedin arreglades i llavors el pis, encara que petit, sigui una meravella al cor del West Village, una part preciosa de Manhattan.